Mª Ángeles Durán parlarà sobre la dimensió sociopolítica de les cures, divendres en la Facultat de Ciències Socials

## Mª Ángeles Durán parlarà sobre la dimensió sociopolítica de les cures, divendres en la Facultat de Ciències Socials

María Ángeles Durán

La sociòloga Mª Ángeles Durán oferirà aquest divendres 16 de febrer la conferència ‘La dimensió socio¬política de les cures’. Serà a les 12 hores en el Saló d’Actes de la Facultat de Ciències Socials. La doctora honoris causa per la Universitat de València ha sigut convidada pel Departament de Sociologia i Antropologia Social.

Mª Ángeles Durán està especialitzada en l'anàlisi del treball no remunerat i la seua relació amb l'estructura social i econòmica. Ha sigut catedràtica de Sociologia i investigadora en el Consell Superior d'Investigacions Científiques, on va dirigir el Departament d'Anàlisi Socioeconòmica.

La conferència que impartirà en la Universitat girarà al voltant dels condicionants socials i polítics de les cures. Com es desprén de la investigació realitzada durant anys per Mª Ángeles Durán, existeix un doble contracte social implícit. El primer és un contracte latent entre gèneres que afecta la distribució desigual del treball entre l'àmbit públic i el domèstic; el segon és un contracte intergeneracional, pel qual des d'unes generacions es presten serveis i es deriven recursos a unes altres, que cobra major visibilitat en l'actual context de creixent envelliment demogràfics. Aquests contractes –de caràcter estructural- es troben en transformació a conseqüència de diversos processos que afecten les demandes, als tipus de treball requerits i a la valoració social d'aquests: canvis en l'esperança de vida, en l'organització social del cicle vital i en l'estructura demogràfica; en la tecnificació de les llars, en la disponibilitat d'ocupació i en l'educació formal; en la incorporació de les dones al treball assalariat, la progressiva disminució del volum de mestresses de casa i l'externalització de serveis fora de la llar, entre altres. També com a reacció davant el gran malestar i insatisfacció que genera l'escassetat de temps propi entre les que es veuen obligades a assumir tot o la immensa majoria del treball no remunerat.

Durán ha realitzat estades d’investigació a les universitats de Cambridge, Rio de Janeiro (PUC), Washington (Seattle) i a l’Institut Europeu de Florència. Va ser fundadora de l’Institut Universitari d’Estudis de la Dona a la Universitat Autònoma de Madrid. Ha sigut presidenta de la Federació Espanyola de Sociologia i membre del comité executiu de la International Sociological Association. Actualment és professora *ad honorem* d’investigació al Consejo Superior de Investigaciones Científicas (Centro de Ciencias Humanas y Sociales). 

En 2002 va obtindre el Premi Nacional d'Investigació en Ciències Socials, Econòmiques i Jurídiques ‘Pascual Madoz’ i en 2018 el Premi Nacional de Sociologia i Ciència Política del CIS. Ha rebut el nomenament com a doctora *honoris causa* per diverses universitats espanyoles, entre elles la Universitat de València. Va ser la primera dona espanyola en obtindre una càtedra en Sociologia.

Arxivat en:
Sociologia i Antropologia Social
, Facultat de Ciències Socials
, Altres programes de conferències i debats

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar